Source: http://docplayer.fi/4124793-Kaypa-hoito-suositus.html
Timestamp: 2018-04-19 21:51:08+00:00
Document Index: 14540685

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

1 Käypä hoito -suositus Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä Päivitetty Käypä hoito -suositus perustuu systemaattisesti koottuun tutkimustietoon, jonka näytön aste ja luotettavuus arvioidaan alla olevan taulukon mukaan. Suositus on tarkoitettu tukemaan päätöksiä sekä kliinisissä tilanteissa että potilasryhmien hoitoa suunniteltaessa. Paikalliset versiot saattavat tarkentaa esim. sairaanhoitopiirin käytäntöä yksityiskohdissa. Suositus ja näytönastekatsaukset päivitetään kolmen vuoden välein sähköisinä, päivitystiivistelmät julkaistaan Duodecim-lehdessä. Suosituksen kirjoittajien sidonnaisuudet näkyvät sähköisessä versiossa. Kommentit ja kehittämisehdotukset voidaan lähettää Internetissä > Anna palautetta tai lähettämällä ne osoitteeseen Käypä hoito, Suomalainen Lääkäriseura Duodecim, PL 713, Helsinki. NÄYTÖN VARMUUSASTEEN ILMOITTAMINEN KÄYPÄ HOITO -SUOSITUKSISSA Koodi Näytön aste Selitys A Vahva tutkimusnäyttö Useita menetelmällisesti tasokkaita 1 tutkimuksia, joiden tulokset samansuuntaiset B Kohtalainen tutkimusnäyttö Ainakin yksi menetelmällisesti tasokas tutkimus tai useita kelvollisia 2 tutkimuksia C Niukka tutkimusnäyttö Ainakin yksi kelvollinen tieteellinen tutkimus D Ei tutkimusnäyttöä Asiantuntijoiden tulkinta (paras arvio) tiedosta, joka ei täytä tutkimukseen perustuvan näytön vaatimuksia 1 Menetelmällisesti tasokas = vahva tutkimusasetelma (kontrolloitu koeasetelma tai hyvä epidemiologinen tutkimus), tutkittu väestö ja käytetty menetelmä soveltuvat perustaksi hoitosuosituksen kannanottoihin. 2 Kelvollinen = täyttää vähimmäisvaatimukset tieteellisten menetelmien osalta; tutkittu väestö ja käytetty menetelmä soveltuvat perustaksi hoitosuosituksen kannanottoihin. Koko suositus näytönastekatsauksineen ja sähköisine tausta-aineistoineen on saatavissa osoitteessa PDF-versio sisältää suositustekstin, keskeiset taulukot ja kuvat sekä kirjallisuus viitteet typistetyssä muodossa. Vastuun rajaus 1 Käypä hoito -suositukset ovat parhaiden asiantuntijoiden laatimia yhteenvetoja yksittäisten sairauksien 2769 diagnostiikan ja hoidon vaikuttavuudesta. Ne eivät korvaa lääkärin tai muun terveydenhuollon ammattilaisen omaa arviota yksittäisen potilaan parhaasta mahdollisesta diagnostiikasta, hoidosta ja kuntoutuksesta hoitopäätöksiä tehtäessä.
2 KÄYPÄ HOITO -SUOSITUS Keskeinen sanoma Käsiteltäviä asioita ovat leikkausta edeltävän fyysisen suorituskyvyn arviointi, leikkausriskiä suurentavien tekijöiden tunnistaminen, leikkauskelpoisuuden parantaminen ja potilaan asianmukainen informointi. 2 Aiheen rajaus Suositus koskee pääosin aikuispotilaiden arviointia ennen elektiivistä leikkausta. Suosituksessa ei oteta kantaa leikkausriskiin vaikuttaviin psyykkisiin sairauksiin. Suosituksessa esitettäviä menettelytapoja voidaan tarkentaa paikallisilla ohjeilla. Tavoitteet Suosituksen tavoitteena on yhtenäistää aikuispotilaiden leikkausta edeltävää arviointia, hoitoa ja muuta tilan optimointia ennen leikkausta. Lisäksi tavoitteena on, että potilaalle voidaan antaa anestesia ja hänet voidaan leikata mahdollisimman vähin riskein oikeassa paikassa ja oikeaan aikaan. Kun leikkauskelpoisuutta heikentävät riskit tunnistetaan ajoissa, potilas ehditään ohjata kuntoa kohentavaan harjoitteluun, päihteistä vieroittumiseen ja ravitsemustilan optimointiin sekä tarvittaviin konsultaatioihin ennen leikkausta. Kohderyhmä Suosituksen kohderyhmänä ovat potilaita leikkaushoitoon ohjaavat ja leikkausta edeltävään arviointiin osallistuvat terveydenhuollon ammattihenkilöt. Määritelmiä Päiväkirurginen toimenpide tehdään leikkaussalissa, ja se edellyttää laskimosedaatiota, yleisanestesiaa tai laajaa puudutusta. Päiväkirurginen potilas tulee ja lähtee sairaalasta tai lääkärikeskuksesta toimenpidepäivänä eikä yövy sairaalassa. Leikkaukseen kotoa (Leiko) -potilas tulee sairaalaan toimenpidepäivänä. Rutiinitutkimus on sairauden tai lääkehoidon perusteella kohdennettu tutkimus. Seulontatutkimus on muu kuin tiedossa olevan sairauden tai lääkehoidon aiheuttaman tilan poissulkemiseksi tai havaitsemiseksi tehtävä tutkimus. Painoindeksi (Body Mass Index, BMI) 30 kg/m 2 on kansainvälisesti hyväksytty lihavuuden raja-arvo, jonka yläpuolella sairas- Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
3 TAULUKKO 1. Sairaudesta johtuvat ennustekijät. Ennustekijät Esimerkkejä Seuraamus/kommentti Vahvat Melko vahvat Heikot Epästabiilit sepelvaltimo-oireet Oireita aiheuttava sydämen vajaatoiminta Tuore (alle kuukauden takainen) sydäninfarkti Merkittävä rytmi- tai johtumishäiriö (II III asteen eteis-kammiokatkos, sydänsairauteen liittyvä oireita aiheuttava kammioperäinen rytmihäiriö, hallitsemattoman kammiotaajuuden aiheuttava supraventrikulaarinen rytmihäiriö) Vaikea läppävika (erityisesti aorttaläpän ahtauma) Stabiili, lievä angina pectoris -oire Vanha (yli 6 kuukauden takainen) sydäninfarkti (diagnoosi anamneesiin tai patologiseen Q- aaltoon perustuva) Oireeton sydämen vajaatoiminta Astma Diabetes mellitus Korkea ikä (yli 75 vuotta) Poikkeava EKG (vasen haarakatkos, vasemman kammion hypertrofia, ST-T-muutokset) Sydämen muu kuin sinusrytmi (eteisvärinä yleisin) Sairastettu aivohalvaus Hoitamaton verenpainetauti Edellyttävät usein lisäselvityksiä ja intensiivistä hoitoa, joka saattaa aiheuttaa suunnitellun toimenpiteen siirtämisen tai peruuttamisen Ovat validoituja sydänkomplikaation riskiä suurentavia tekijöitä ja edellyttävät potilaan tilan huolellista selvittämistä Ovat sydän- ja verisuonisairauden indikaattoreita, joiden ei ole selvästi osoitettu suurentavan leikkaukseen liittyvää riskiä. Eivät ole itsenäisiä riskitekijöitä tuvuusriski on selvästi suurentunut. Lihavuus on vaikea, kun BMI on yli 35 kg/m 2, ja sairaalloinen, kun BMI on yli 40 kg/m 2. Predialyysitilassa potilaan munuaisten toiminta on heikentynyt merkittävästi, diureesi on alle 400 ml/vrk, seerumin urea-pitoisuus on yli 35 mmol/l, kreatiniini-pitoisuus yli 500 µmol/l tai glomerulusten suodatusnopeus (Glomerular Filtration Rate, GFR) alle 30 ml/min/1,73 m 2 mutta potilas ei ole vielä dialyysihoidossa. Suorituskyvyn mittana käytetään metabolista ekvivalenssi -yksikköä (Metabolic Equivalent of Task, MET), joka on lepoaineenvaihdunnan kerrannainen. 1 MET vastaa istuma-asennossa mitattua 3,5 ml/kg/ min:n hapenkulutusta. Esiintyvyys Suomessa toteutui vuonna 2011 yhteensä varsinaista kirurgista hoitojaksoa. Elektiivisiä hoitojaksoja oli , ja niistä yhden päivän hoitojaksoja oli (67 %) ja päiväkirurgisia (57 %) [1]. Johdanto Kun arvioidaan potilaan leikkauskelpoisuutta ja suunnitellaan leikkausta edeltävää hoitoa, tulee huomioida potilaan fyysinen suorituskyky ja hänen sairauksistaan ja yleiskunnostaan johtuvat riskit (TAULUKKO 1) sekä suunnitellun leikkauksen suuruudesta johtuva riski (TAULUKKO 2) [2]. Leikkauskelpoisuuden arviointi tulee aloittaa jo perusterveydenhuollossa. Terveysneuvonta kuntoa kohottavaan liikuntaan, päihteistä pidättäytymiseen ja ravitsemustilan optimointiin pitää aloittaa heti, jotta toivotut terveysvaikutukset ehditään saavuttaa ennen mahdollista leikkausta. Potilaat sairaudesta johtuvat riskit jaotellaan vahvoihin, melko vahvoihin ja heikkoihin ennustetekijöihin (TAULUKKO 1). 3
4 KÄYPÄ HOITO -SUOSITUS TAULUKKO 2. Leikkauksesta aiheutuva riski. Riskin suuruus ja seuraus Suuri riski: sydänkomplikaation riski yli 5 % Keskisuuri riski: sydänkomplikaation riski 1 5 % Pieni riski: sydänkomplikaation riski alle 1 % Esimerkkejä Suuri päivystysluontoinen leikkaus etenkin iäkkäällä (yli 75 -vuotiaalla) potilaalla Vatsa-aortan leikkaus tai muu suuri verisuonileikkaus Perifeerinen verisuonileikkaus Pitkään kestävä leikkaus, johon liittyy suuria nestetasapainon häiriöitä ja verensiirtoja Kaulavaltimon endarterektomia Suuri pään tai kaulan alueen leikkaus Vatsa- tai rintaonteloon kohdistuva leikkaus Suuri ortopedinen leikkaus Suuri urologinen leikkaus Endoskopiat Pinnalliset leikkaukset Kaihileikkaus Rintaleikkaus 4 Leikkaukset jaotellaan suuren, keskisuuren ja pienen riskin leikkauksiin (TAULUKKO 2). Leikkaukseen liittyvä sydän- ja verisuonikomplikaation (sydänperäinen kuolema tai sydäninfarkti) riski on suurentunut, kun potilaan fyysinen suorituskyky on alle 4 MET. Ks. lisätietoja Terveyskirjaston artikkelista MET energiankulutuksen ja fyysisen aktiivisuuden mittari Vaikka potilas suoriutuu tällöin tavallisista kotiaskareista, kuten syömisestä, pukeutumisesta ja WC-käynneistä, ja pystyy kävelemään tasamaalla verkkaisesti metrin matkan, hän ei pysty kävelemään tasamaalla kohtalaista vauhtia 3 5 km/h ilman rajoitusta eikä selviydy kohtalaisen raskaista kotitöistä. Liikuntarajoitteisen potilaan suorituskyvyn arviointi vaatii huolellista paneutumista. Arvioinnissa on pyrittävä erottamaan, johtuuko huono suoriutuminen heikentyneestä fyysisestä kunnosta vai muusta liikuntarajoitteesta. Kun on tarve saada tarkka kuva potilaan hapenottokyvystä, hänelle voidaan tehdä kliininen rasituskoe. Jos anaerobinen kynnys on alle 3 MET tai maksimaalinen hapenottokyky alle 5 MET, rinta- ja vatsaonteloon kohdistuviin leikkauksiin näyttää liittyvän suurentunut sydän- ja keuhkokomplikaatioiden riski [3 5]. Komplikaatioiden ja kuolemanriski näyttää olevan erityisen suuri niillä potilailla, jotka eivät jaksa suorittaa kliinistä rasituskoetta [6]. Ennen potilaan lähettämistä rasituskokeeseen, hänen rasituksensietoaan on hyödyllistä arvioida yksinkertaisella tavalla kliinisesti. Jos potilas pystyy keskeytyksettä nousemaan portaita 7 kerrosväliä, suureen leikkaukseen ei ilmeisesti liity sydän- ja keuhkokomplikaatioita. Ellei potilas pysty kipuamaan edes kahta kerrosväliä, sydän- ja keuhkokomplikaatioiden todennäköisyys suuren riskin kirurgiassa on 80 % [7]. Potilaan hapenottokykyä voidaan arvioida myös 6 minuutin kävelykokeella. Alle 400 m kävelymatka ennustaa alle 3 MET:n suorituskykyä, ja jos kävelymatka on yli 550 m, kliininen rasituskoe ei ole tarpeellinen [8]. Tämän tapaisten yksinkertaisten kokeiden kliininen arvo yhteismitallisemman standardoidun rasituskokeen korvaajana on kuitenkin osoittamatta. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
5 Kirurgisten toimenpiteiden riskiluokitukset kuolleisuuden ja komplikaatioiden ennustamisessa Kirurgisiin toimenpiteisiin liittyvän riskin arvioinnissa voidaan käyttää erilaisia luokituksia. Yhdysvaltain anestesiologiyhdistyksen yleistilaluokitus (ASA-luokitus) kuvaa potilaan sairastavuutta, ja sitä voitaneen käyttää myös kuolleisuus- ja komplikaatioriskin ennustamiseen muussa kuin sydänkirurgiassa [9 11] C. ASA-luokitus ei kuitenkaan ota huomioon toimenpiteen kiireellisyyttä tai vaikeusastetta (muuten kuin merkinnällä E) [9 11]. Monimuuttujaluokitukset (Goldmanin ja Detskyn) ovat hankalia käyttää kliinisessä potilastyössä [12, 13]. Leikkauspotilaiden riskin arviointiin voidaan käyttää myös POSSUM-luokitusta [14]. Myös muita ennustemalleja on kuvattu [15, 16]. POSSUM:n ja näiden muiden ennustemallien käyttöä ei ole tutkittu Suomen oloissa, joten niiden käytöstä ei voida antaa suosituksia. Esitarkastuspoliklinikka ja muut leikkauskelpoisuutta arvioivat järjestelmät ei voi olla tehokasta ilman sovittua toimintajärjestelmää. Merkittävällä osalla leikkaukseen tulevista potilaista esiintyy muutoksia tai häiriöitä useissa elinjärjestelmissä, ja useat leikkausta edeltävät tutkimukset sekä niissä havaittujen muutosten arviointi ja hoito vaativat aikaa ja monialaista yhteistyötä. Valikoitujen potilaiden arviointia varten on erikoissairaanhoitoon perustettu yhä enemmän esimerkiksi preoperatiivisia poliklinikoita varsinkin kun Leiko-toiminta on yleistymässä. Leikkausta edeltävää arviointia voidaan tehostaa myös puhelinhaastattelulla, kyselylomakkeella tai kehotuksella ottaa yhteyttä omaan hoitavaan lääkäriin ennen leikkaukseen tuloa. Anestesialääkärin leikkausta edeltävänä päivänä tekemä arvio ei vaikuta hoitotuloksiin merkittävästi, mutta anestesialääkärin tapaaminen lisää potilaiden tyytyväisyyttä ja rauhoittaa heitä. Preoperatiivisen poliklinikan ja omalääkärin tekemän arvioinnin ja kyselykaavakkeiden ja puhelinhaastattelun lääketieteellistä vaikuttavuutta on vaikeata tutkia. Tiedetään kuitenkin, että tällaisella toiminnalla on mahdollista nopeuttaa potilaan kulkua hoitoketjussa ja vähentää leikkausten peruutuksia [17]. Preoperatiiviset seulontatutkimukset Preoperatiivisista seulontatutkimuksista (EKG, thoraxröntgen, hemoglobiinin, elektrolyyttien ja kreatiniinin määritys) ei ole hyötyä hyvässä hoitotasapainossa olevien potilaiden preoperatiivisessa arvioinnissa [18]. Rutiinitutkimuksista ei liene hyötyä terveiden tai hyvässä hoitotasapainossa olevien potilaiden preoperatiivisessa arvioinnissa ainakaan ennen pienen riskin leikkauksia [19 21] C. Hoidon kannalta merkitykselliset preoperatiiviset tutkimukset määräytyvät esitietojen, kliinisten löydösten, suunnitellun toimenpiteen ja siihen liittyvien riskitekijöiden perusteella. Riittävän tutkimusnäytön puuttuessa nykysuositukset preoperatiivisista tutkimuksista (NICE, Iso-Britannia [19], ASA, Yhdysvallat [22]) perustuvat asiantuntijoiden yhdessä sopimiin periaatteisiin. Poikkeavien tutkimustulosten määrä lisääntyy iän myötä. NICE:n suosituksen mukaan esimerkiksi yli 60 vuoden ikä ilman muita riskitekijöitä on aihe preoperatiiviselle EKG-tutkimukselle, mutta ikä sinänsä ei ole aihe thoraxkuvaukselle. Brittiläisessä suosituksessa preoperatiiviset tutkimukset esitetään taulukoina iän, 5
6 KÄYPÄ HOITO -SUOSITUS 6 leikkauksen vaikeusasteen, ASA-luokan ja perussairauksien mukaan; ks. www. nice.org.uk [19]. Kaihileikkaus- ja päiväkirurgisilla potilailla tehdyissä tutkimuksissa ei ole todettu eroa leikkauksen aikaisissa tai sen jälkeen ilmenneissä haittatapahtumissa, kun vertailukohtina ovat olleet sellaiset potilaat, joille ei tehty preoperatiivisia tutkimuksia, ja sellaiset potilaat, joille preoperatiivisia tutkimuksia tehtiin yleisten käytäntöjen mukaisesti iän, sairauksien tai etnisen taustan perusteella [18]. Sydän- ja verenkiertoelimistön sairaudet Sydän- ja verisuonitapahtumat ovat tavallisimpia ei-sydänkirurgisiin leikkauksiin liittyviä komplikaatioita. On tärkeää tunnistaa ennakolta ne potilaat, joilla on erityisen suuri riski komplikaatioille, ja optimoida heidän tilansa ennen leikkausta. Huomiota tulee kiinnittää erityisesti seuraaviin asioihin: * Onko potilaalla ollut aiemmin sydäninfarkti? * Onko potilaan sepelvaltimoita stentattu? * Esiintyykö potilaalla rintakipuja? * Onko potilaalla tiedossa oleva sydämen vajaatoiminta? * Onko potilaalla vaikea-asteinen läppävika? * Onko potilaalla vaikea synnynnäinen sydänvika? * Onko potilaalla hypertrofinen obstruktiivinen kardiomyopatia? * Onko potilaalla vakavia rytmihäiriöitä? * Onko potilaalla jokin muu erikoissairaanhoidon säännöllisessä seurannassa oleva sydänsairaus? Lisäselvityksistä ja hoidon optimoinnista saatava hyöty tulee aina punnita suhteessa leikkauksen viivästymisestä johtuvaan haittaan (esim. syöpäkirurgiassa). Sepelvaltimotauti Sydäninfarktin jälkeen kiireetön leikkaus voidaan tehdä aikaisintaan 4 6 viikon kuluttua. Sepelvaltimoiden pallolaajennus ja stenttaus altistavat potilaan perioperatiivisille sydänkomplikaatioille pallolaajennuksen ja erityisesti stentin tyypistä riippuvaksi ajaksi [23 25] C. Pallolaajennuksen (ilman stenttausta) jälkeen kiireetön muu kuin sydänkirurginen toimenpide voidaan tehdä aikaisintaan viikon kuluttua. Jos potilaalle on asennettu sepelvaltimoihin metallistentti, kiireetön leikkaus on suositeltavaa tehdä aikaisintaan 6 viikon kuluttua [2, 23, 24, 26]. Jos potilaalle on asennettu sepelvaltimoihin lääkestentti, kiireetön toimenpide on suositeltavaa tehdä aikaisintaan 6 kuukauden kuluttua [2, 27 29]. Stentatulla potilaalla käytössä olevaa antitromboottista kaksoislääkitystä asetosalisyylihapolla (ASA) ja P2Y 12 - salpaajalla (klopidogreeli, prasugreeli tai tikagrelori) ei tulisi keskeyttää edellä mainittuina ajanjaksoina. * Näin vältetään suurentamasta lääkestentin restenoosin, tromboosin ja perioperatiivisen infarktin vaaraa [27, 28, 30, 31]. * Jos potilaalla on leikkaukseen liittyvä poikkeuksellisen suuri vuotoriski (esim. neurokirurgia), hoidon jatkamista kannattaa arvioida sisätautilääkärin tai kardiologin kanssa. * Ks. lisätietoa kappaleesta Lääkehoitojen jatkaminen leikkauksen yhteydessä. Stabiilia sepelvaltimotautia sairastavan, äskettäin stenttaamattoman potilaan leikkausriski arvioidaan ensisijaisesti kliinisesti oireiden ja suorituskyvyn perusteella. Leikkausta edeltäviä lisäselvityksiä ei tarvita, jos sepelvaltimoiden varjoainekuvauksesta tai revaskularisaatiosta (ohitusleikkaus, pallolaajennus tai stenttaus) on kulunut enintään 5 vuotta eikä potilaan oirekuva ole muuttunut. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
7 TAULUKKO 3. Rintakivun vaikeusasteen luokittelu (Canadian Cardiac Society, CSS). Rintakivun CSS-luokka Rintakivun esiintyminen Rasitustaso 1 Vain kovassa rasituksessa 120 W tai yli 2 Reippaasti kävellessä tai ylämäessä W 3 Myös tasamaata normaalivauhtia kävellessä W 4 Levossa, puhuessa ja pukeutuessa Alle 20 W Jos stabiilia sepelvaltimotautia sairastavan suorituskyky on anamneesin perusteella huono eli hän ei pysty nousemaan kahta kerrosväliä portaita ilman oireita (tai muulla tavoin arvioituna vähemmän kuin 4 MET), hänet tulee ohjata jatkoselvityksiin ennen kiireetöntä leikkausta. * Potilaalla on suuri sydäntapahtuman riski, jos rasituskokeessa iskemia ilmaantuu pienellä kuormalla (alle 4 MET). Jos iskemia ilmaantuu 4 6 MET:n kuormalla (6 MET vastaa noin 100 W:n työtä), riski on keskisuuri, ja jos iskemiaa ei ilmaannu lainkaan rasituskokeen aikana (potilaan suorituskyky on yli 7 MET, ja hän pystyy kävelemään tai hölkkäämään yli 7 km/h), potilaalla on pieni sydäntapahtuman riski. Ks. lisätietoja ACC/AHA 2002 Guideline Update for Exercise Testing -ohjeen taulukosta 4 [2]. * Jos EKG:ssä, rasituskokeessa tai muussa ei-kajoavassa tutkimuksessa todetaan merkittävä iskemialöydös, suositellaan sepelvaltimoiden varjoainekuvausta, jonka perusteella päätetään, tuleeko potilaalle tehdä sepelvaltimoiden revaskularisaatio ennen suunniteltua kirurgista toimenpidettä [2]. * Jos potilaalla on ennusteen kannalta suuren riskin sepelvaltimoanatomia (vasemman sepelvaltimon päärungon ahtauma tai kolmen suonen tauti), sepelvaltimo-ohitusleikkaus on suositeltavaa tehdä ennen keskisuurta tai suurta kirurgista toimenpidettä [2]. Ilman edellä mainittuja suuren riskin löydöksiä tehtävä profylaktinen sepelvaltimo-ohitusleikkaus tai -pallolaajennus ja stenttaus ennen suurta elektiivistä verisuonikirurgista toimenpidettä ei vähentäne perioperatiivisen sydän- ja verisuonitapahtuman tai sydänperäisen kuoleman vaaraa stabiilia koronaarioireyhtymää sairastavilla, joilla on hyvä vasemman kammion funktio ilman merkittävää aorttaläpän ahtaumaa [32, 33] C. Epäily sepelvaltimotaudista (ei aiempaa diagnoosia) Potilaalla ilmenevät rintakipuoireet voivat olla merkki sepelvaltimotaudista. Jos potilaalla ilmenee rintakipua rasituksessa, hänelle on tehtävä tarkempia tutkimuksia sepelvaltimotaudin poissulkemiseksi ennen kiireetöntä leikkausta. Rintakivun vaikeusasteen määritykseen käyttökelpoinen on muun muassa Kanadan sydänyhdistyksen julkaisema luokittelu (TAULUKKO 3) [34]. Läppäviat, synnynnäiset sydänviat ja muut vaikeat sydänsairaudet Vaikea aorttastenoosi (aorttaläppäaukon pinta-ala < 1 cm 2 tai < 0,6 cm 2 /m 2 ) lisää merkittävästi leikkaukseen liittyvää kuoleman ja sydäninfarktin vaaraa [35]. Jos potilaalla on oireita aiheuttava aorttaläpän ahtauma, korjaavan läppätoimenpiteen tarve tulee arvioida ennen ei-sydänkirurgista leikkausta. Läppätoimenpiteen aiheellisuus tulee arvioida myös silloin, kun suunnitellaan suuren riskin ei-sydänkirurgista leikkausta oireetonta vaikeaa aorttaläpän ahtaumaa sairastavalle potilaalle [36]. 7
8 KÄYPÄ HOITO -SUOSITUS 8 Sisätautilääkäriä tai kardiologia tulisi konsultoida ennen leikkausta myös silloin, jos potilaalla on muu vaikea-asteinen läppävika tai erikoissairaanhoidon säännöllisessä seurannassa oleva muu sydänsairaus, esimerkiksi vaikea synnynnäinen sydänvika tai hypertrofinen obstruktiivinen kardiomyopatia. Jos potilaalla on sydämen mekaaninen tekoläppä, tulee hyvissä ajoin ennen leikkausta arvioida, tarvitaanko varfariinihoidon keskeytystä ja mahdollista siltahoitoa. INRarvo tulee tarkistaa viikkoa ennen leikkausta. Potilaille, joilla on suuri tekoläpän tromboosin riski, tulee aloittaa siltahoitona pienimolekyylisen hepariinin anto hoitoannoksella, kun INR-arvo on pienentynyt alle 2,0:n [37, 38]. * Tekoläpän tromboosin riski on erityisen suuri potilailla, joilla on tekoläpän lisäksi eteisvärinä tai vasemman kammion vajaatoiminta tai joilla on esiintynyt aikaisemmin tromboembolisia komplikaatioita tai hyperkoagulaatiotila [37]. * Riski on myös suuri, jos potilaalla on vanhan sukupolven tekoläppä, mekaaninen trikuspidaali- tai mitraaliläppä tai enemmän kuin yksi mekaaninen läppä. * Tukosriskin arviointi ja siltahoidon toteutus helpottuvat, jos toimenpiteitä suorittavassa yksikössä on asiasta ohjeisto. Ks. KSSHP:n siltahoito-ohje * Ks. lisätietoa kappaleesta Lääkehoitojen jatkaminen leikkauksen yhteydessä. Endokardiittiprofylaksi Viimeisimmässä suomalaisessa kannanotossa katsotaan, että osa synnynnäisistä ja jotkin hankinnaiset sydänviat sekä sydänsiirron jälkitila edellyttävät joidenkin leikkaus- tai tutkimustoimenpiteiden yhteydessä endokardiittiprofylaksiaa [39]. Profylaksia ei tarvita puhtaiden leikkausten eikä esimerkiksi intubaation, kohdun kaavinnan, virtsateihin tai suolistokanavaan kohdistuvien toimenpiteiden tai tähystysten yhteydessä. Profylaksi on tarpeellinen toimenpiteissä, joissa rikotaan infektoitunutta ihoa tai limakalvoa. Yleisohjeena profylaksia suositellaan potilaille, joilla on proteesiläppä tai joiden sydänläpän korjaukseen on käytetty keinomateriaalia korjaamaton syanoottinen synnynnäinen sydänvika (palliatiivisen suntin tai putkisiirteen saaneet potilaat mukaan luettuina) korjattu synnynnäinen sydänvika, johon on jäänyt residuaalidefekti keinomateriaalin tai proteesin läheisyyteen (ensimmäisen 6 kk ajan) takanaan sydänleikkaus, joka on tehty keinomateriaalia, suntteja tai putkisiirteitä käyttäen, tai joille on asetettu suljinlaite leikkauksen tai katetroinnin yhteydessä sydämensiirtopotilaat, joilla on läppävika aikaisemmin ollut endokardiitti. Toimenpiteet, joissa endokardiittiprofyksi on aiheellinen: hampaisiin ja hampaan vieruskudoksiin kohdistuvat toimenpiteet, joihin liittyy ienverenvuotoa (hampaan poisto, kaavinta) tai juurenkärjen alueen käsittelyä (juurihoito, osapoisto) hampaiden tukikudoksen puhdistus (ikenenalaisen hammaskiven poisto) poskiontelon huuhtelu nielu- tai kitarisan poistoleikkaus keuhkoputkien tähystys. Toimenpiteet, joissa endokardiittiprofylaksi ei ole tarpeellinen: hampaan paikkaaminen suuonteloon tehty puudutus, hammasproteesin sovitus tai hampaiston pastapuhdistus mahan- tai paksusuolentähystys eturauhasen höyläys virtsaputken kautta naistentauteihin tai raskauteen liittyvät toimenpiteet synnytys. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
9 Antibioottihoidon ajoitus Antibioottiprofylaksi tulee antaa ennen toimenpidettä siten, että antibiootin pitoisuus veressä on huipussaan leikkauksen alkaessa. Suun kautta annettava antibiootti tulee antaa 1 2 tuntia ja laskimoon annettava minuuttia ennen toimenpiteen alkua. Antibiootin valinta: Jos potilas on toimenpiteeseen tullessaan tai edeltävien kahden viikon aikana ollut antibioottihoidossa, profylaksiksi valitaan toisen ryhmän lääke kuin potilas jo käyttää tai käytti. Suun kautta annettaessa valitaan ensisijaisesti amoksisilliini (2 g, lapsille 50 mg/kg) tai penisilliiniyliherkille kefaleksiini (2 g, lapsille 50 mg/kg), klaritromysiini (0,5 g, lapsille 15 mg/kg), roksitromysiini (0,3 g, lapsille 10 mg/kg) tai klindamysiini (0,6 g, lapsille 20 mg/kg). Laskimoon annettaessa ensisijainen lääke on ampisilliini (2 g, lapsille 50 mg/kg) ja penisilliiniyliherkille kefuroksiimi (1,5 g, lapsille 60 mg/kg) tai klindamysiini (0,6 0,9 g, lapsille 20 mg/kg). Sydämen vajaatoiminta Huonossa hoitotasapainossa oleva sydämen vajaatoiminta suurentaa merkittävästi leikkauksenaikaista riskiä, joten sydämen dekompensaatio tulisi hoitaa ennen elektiivistä leikkausta [40 42]. Potilaille, joilla sydämen vajaatoiminnan hoitotasapaino on huono, on suositeltavaa tehdä vain välttämättömiä kiireellisiä kirurgisia toimenpiteitä. Myös hyvässä hoitotasapainossa oleva sydämen kompensoitunut vajaatoiminta suurentaa leikkausriskiä kohtalaisesti [2]. Vajaatoiminnan lääkehoidon jatkaminen leikkaukseen saakka pienentää leikkauskuolleisuutta [43]. Hyvässä hoitotasapainossa olevaa vajaatoimintaa sairastavan potilaan ennustelääkkeiden (ACE:n estäjä tai ATR:n salpaaja, beetasalpaaja, spironolaktoni) käyttöä tulee jatkaa leikkaukseen saakka, ja niiden käyttö tulee aloittaa uudestaan leikkauksen jälkeen heti, kun se on mahdollista. * Tällöin on kuitenkin huomioitava, että ACE:n estäjien [44] ja ATR:n salpaajien [45] käyttöön liittyy yleisanestesian aikana verenpaineen laskun mahdollisuus. * ACE:n estäjiä, ATR:n salpaajia ja spironolaktonia ei oteta leikkauspäivän aamuna. Myös ASA- ja statiinihoitoa tulee jatkaa, jos vajaatoimintapotilaalla on iskeeminen sydänsairaus [36]. Verenpainetauti Verenpainetauti lisää hieman leikkaukseen liittyviä sydän- ja verisuonikomplikaatioita, mutta verenpainetaudin aiheuttamat elinvauriot (esim. sepelvaltimotauti, aivoverenkierron häiriöt ja munuaisten vajaatoiminta) ovat leikkausriskin kannalta merkittävämpiä [2, 46 48]. Jos potilaalla on huomattavasti kohonnut verenpaine (systolinen verenpaine yli 180 mmhg tai diastolinen verenpaine yli 110 mmhg) (ks. lisätietoja Käypä hoito -suosituksesta Kohonnut verenpaine) [49], se tulisi hoitaa edellä mainittua alemmaksi, mahdollisuuksien mukaan normotensiiviselle tasolle, ennen elektiivistä leikkausta [2]. * Leikkauksen lykkäämistä suunniteltaessa on arvioitava, mitä hyötyä siitä saadaan suhteessa leikkauksen viivästymisestä aiheutuvaan haittaan. Rytmihäiriöt Eteisvärinä, eteislepatus tai yksittäiset kammio- tai eteislisälyönnit eivät vaikuta leikkauskelpoisuuteen, mutta niiden hoitoon käytettävä lääkitys on huomioitava (erityisesti eteisvärinä- ja eteislepatuspotilaan antitromboottisen lääkityksen tauotus ja mahdollinen siltahoito). Ks. lisätietoa kappaleesta Lääkehoitojen jatkaminen leikkauksen yhteydessä. Preoperatiivinen kardiologin tai sisätautilääkärin konsultaatio on aiheellinen (ks. 9
10 KÄYPÄ HOITO -SUOSITUS 10 lisätietoja Lääkärin tietokannoista hakusanalla rytmihäiriö jos potilaalla on tahdistinharkintaa edellyttävä hoitamaton bradyarytmia (perioperatiivisen väliaikaisen tahdistimen aiheet ovat käytännössä samat kuin pysyvän tahdistimen aiheet) muu vakava, hoitamaton arytmia implantoitu defibrillaattori * Defibrillaatiotoiminto kytketään pois juuri ennen leikkausta ja uudestaan käyntiin heti leikkauksen jälkeen. Jos potilaalla on tahdistin, jossa ei ole defibrillaatiotoimintaa, preoperatiivista arvioita ei tarvita. Tahdistin tulee kuitenkin tarkistaa ennen kotiutusta, jos leikkauksessa on käytetty unipolaarista diatermiaa. Aivoverenkierron häiriöt Kiireellinen leikkaus voitaneen suorittaa 2 viikon kuluttua ja kiireetön 3 kuukauden kuluttua aivohalvauksesta [50]. Kaulavaltimoon kohdistuva kirurginen toimenpide kannattanee kuitenkin tehdä viiveettä ohimenevän aivoverenkiertohäiriön (Transient Ischemic Attack, TIA) tai pienen aivoinfarktin jälkeen [51]. Jos aivoinfarkti on suuri ja potilaalla on paljon liitännäissairauksia, on suositeltavaa lykätä kaulavaltimoleikkaus tehtäväksi aikaisintaan 3 viikon kuluttua [52, 53]. Käytettävissä ei ole luotettavaa tutkimustietoa siitä, milloin muu kuin kaulavaltimoihin kohdistuva leikkaus on turvallisinta suorittaa aivohalvauksen jälkeen. Aikaisemmin sairastettu aivoinfarkti lisää kuolleisuutta ja suurentaa riskiä sairastua aivoverenkierron häiriöihin esimerkiksi sydänleikkauksen jälkeen [54]. Kaulavaltimon auskultaatiossa kuultava suhina ja kaulavaltimon ahtauma suurentavat riskiä sairastua aivoverenkierron häiriöihin sydänleikkauksen jälkeen [54, 55]. Hengityselimistön sairaudet Akuutti hengitystieinfektio Akuutit hengitystietulehdukset ovat yleinen ongelma varsinkin leikkaukseen tulevilla lapsipotilailla [56]. Akuutti ylähengitystietulehdus lisännee peri- ja postoperatiivisten haittatapahtumien ilmaantuvuutta [56, 57] B, [56, 58]. Leikkauksen peruutukseen ei ole syytä, jos taudinkuva on lievä ja leikkaus kohdistuu hengitysteiden ulkopuolelle, eikä edellytä hengitysputken käyttöä. Jos potilaalla on ylähengitystietulehdus (samea tai vihertävä nuhaerite, kuiva tai erittävä yskä, yli 38 C:n kuume) leikkausta tulisi siirtää 1 2 viikkoa [56]. Jos potilaalla on alahengitystietulehdus (keuhkokuume tai keuhkoputkitulehdus), kiireetöntä leikkausta kannattanee siirtää 4 6 viikkoa. Alahengitystietulehduksen jälkeen hengitysteiden hyperreaktiivisuuden korjaantumiseen voi mennä 4 8 viikkoa [58]. Akuuttien infektioiden merkityksestä aikuispotilaiden leikkauskelpoisuuden arvioinnissa ei ole tutkimuksia. Jos potilaalle joudutaan antamaan anestesia akuutin infektion aikana, preoperatiivisesti annosteltu salbutamoli saattaa vähentää laryngospasmin riskiä [57, 59]. Leikkausriskin arviointi keuhkosairauksien yhteydessä Jos potilaalla on todettu vaikea keuhkosairaus tai sellaista epäillään, hänelle tulee tehdä spirometria. Jos potilaan veren hiilidioksidiosapaine on suurentunut tai hän on riippuvainen happirikastimesta, yleisanestesiaa edellyttäviä leikkauksia tulee mahdollisuuksien mukaan välttää, koska lyhytaikaisestakin hengityskonehoidosta vieroittaminen voi olla ongelmallista. Jos potilaalla on oireinen astma, elektiivistä leikkausta kannattaa lykätä ainakin 4 viikkoa. Keuhkoahtaumatautipotilaat tulee ohjata Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
11 tekemään lihasvoimaa ja -kestävyyttä parantavia harjoituksia ja aerobisia liikuntaharjoituksia ennen elektiivistä leikkausta. Ks. lisätietoja Käypä hoito -suosituksesta Keuhkoahtaumatauti [60]. Preoperatiivinen hengityslihasten voimaa ja hengityksen dynamiikkaa parantava kannustava fysioterapia (incentive spirometry) ilmeisesti vaikuttaa keuhkokomplikaatioiden esiintyvyyteen kirurgian jälkeen [61 63] B. Leikkaukseen liittyvät keuhkokomplikaatiot ovat merkittäviä leikkaustulosta heikentäviä tekijöitä. Niitä ilmenee 5 %:lla. * Leikkauksenaikainen keuhkosairaus lisää keuhkokomplikaatioiden määrää 8 % [64, 65]. * Keuhkoahtaumatauti, runsas tupakointi ja krooninen yskänärsytys ovat merkittävimpiä keuhkokomplikaatioiden riskitekijöitä [64, 65]. Spirometria osoittaa mahdollisen keuhkoahtaumataudin ja sillä voidaan todeta ilmatieobstruktio. * Ei ole osoitettu hengitysfunktion kriittistä raja-arvoa, jonka jälkeen elektiivinen leikkaus olisi vasta-aiheinen. * Pienentynyt keuhkofunktioarvo (FEV 1 < 1 l/sek) saattaa ennustaa keuhkokomplikaatioiden riskiä kirurgian jälkeen, mutta spirometriatulos ei ole itsenäinen keuhkokomplikaatioiden ennustekijä [64 66] B. * Vaikka spirometria ennustaa keuhkokomplikaation riskiä, huono tulos spirometriassa ei ole itsenäinen riskitekijä [64, 65]. Ennen leikkausta todettu lisääntynyt ilmatievastus suurentaa hoitotoimenpiteitä vaativan bronkokonstriktion riskiä leikkauksen aikana [67 69]. * Oireista astmaa sairastaville kannattaa harkita kortikosteroidihoitoa, joka parantaa keuhkoputkia laajentavien beeta 2 -sympatomimeettien tehoa. * Kortikosteroidihoidolle ei ole dokumentoitua käyttöaihetta, mutta lyhytaikainen suun kautta otettava steroidilääkitys ei heikennä suurinakaan annoksina (60 mg/vrk prednisonia) leikkaushaavan paranemista tai lisää haavatulehduksia, mutta saattaa aiheuttaa hyperglykemiaa [70]. * Leikkauksissa ilmenee obstruktio-ongelmia alle 1 %:lla oireetonta astmaa potevilla. * Hoitoa vaativia astman pahenemisia esiintyy 4,5 % niistä, joilla on ollut astmaoireita 30 vuorokauden kuluessa ennen leikkausta [68]. Leikkausriskin arviointi keuhkokirurgiassa Spirometria on välttämätön kaikille keuhkoleikkauspotilaille, koska keuhkokudoksen poiston toiminnallisen lopputuloksen arviointi edellyttää sitä. Keuhkon poistoon tulevalle potilaalle tulee tehdä kliininen rasituskoe suorituskyvyn arvioimiseksi ja sepelvaltimotaudin sulkemiseksi pois. Jos maksimaalinen hapenkulutus jää alle 10 ml/kg/min:n (alle 3 MET), kaikenlainen keuhkoon kohdistuva kirurgia on vasta-aiheista. Jos maksimaalinen hapenkulutus on ml/kg/min (3 6 MET), tilannetta on harkittava tapauskohtaisesti. Ainakin arvot ml/kg/min (3 4 MET) edellyttävät toimenpiteen kohdentamista yksittäiseen lohkoon tai segmenttiin [71]. Jos sekuntikapasiteetti (FEV 1 ) tai hiilimonoksididiffuusiokapasiteetti (DLCO) on alle 60 %, potilas tulee ohjata erikoistutkimuksiin, jos harkitaan keuhkon tai sen osien poistoa [71, 72]. Potilaat, joiden FEV 1 ja DLCO ovat yli 60 % iän ja koon mukaisesta viitearvosta, eivät tarvitse keuhkojen toiminnan osalta jatkotutkimuksia edes ennen koko keuhkon poistoa [72]. Spirometria ennustaa leikkauksenjälkeisiä komplikaatioita, mutta sen tuloksen ennustevoima on vain kohtalainen ja vähäisempi kuin esimerkiksi ASA-luokan [73]. 11
12 KÄYPÄ HOITO -SUOSITUS 12 Rintaonteloon kohdistuva leikkaus on aina suurta kirurgiaa, joten kaikkien elinryhmien komplikaatiot ovat niiden yhteydessä tavallisia [73 76]. Keuhkoleikkauspotilaan leikkauskelpoisuuden riskialgoritmiin perustuva arviointi ja toimenpiteen rajoittaminen tähän algoritmiin perustuen vähentänevät leikkauskomplikaatioita ja parantanevat toiminnallista leikkaustulosta [71 73, 77, 78] B. Suorituskyky assosioituu merkitsevästi leikkaustulokseen keuhkosyöpäpotilailla, joille suoritetaan keuhkojen resektio. Suorituskykyä voidaan arvioida portaiden nousukykyä mittaamalla [71 73, 77, 78] B. Valtaosa (noin 80 %) keuhkoleikkaukseen joutuneista on runsaasti tupakoivia, joten heitä tulee kannustaa tupakoinnin lopettamiseen. Ks. lisätietoa kohdasta Tupakka. Uniapnea On epäselvää, onko uniapnea itsessään merkittävä leikkausriskiä suurentava tekijä. Viitteitä asiasta on kuitenkin saatu useista tapausselostuksista ja yhdestä retrospektiivisestä tutkimuksesta [79]. Uniapneapotilailla on usein liitännäissairauksia, ja uniapnea yhdessä esimerkiksi lihavuuden (BMI yli 30) ja verenkiertoelinsairauksien (esim. hypertensio) kanssa suurentaa leikkausriskiä [80, 81]. Leikkaukseen tulevista 5 % potee uniapneaa [82], mutta valtaosalla heistä ei ole vahvistettua uniapneadiagnoosia [83]. Ks. lisätietoja Käypä hoito -suosituksesta Uniapnea (obstruktiivinen uniapnea aikuisilla). Oireista verisuoniahtaumaa sairastavista uniapneaa on jopa yli 50 %:lla [84]. Jos uniapneapotilaalla ei ole suljettu pois liitännäissairauksia, kuten diabetesta, kilpirauhasen vajaatoimintaa ja verenkiertoelimistön sairauksia, ne pitää selvittää ennen elektiivistä toimenpidettä [80, 81]. * Ennen leikkausta on syytä määrittää perusverenkuva, veren glukoosipitoisuus ja kilpirauhasarvot, ottaa thoraxröntgenkuva ja rekisteröidä EKG. Uniapneapotilaiden toimenpide kannattaa tehdä mahdollisuuksien mukaan puudutuksessa. Yleisanestesiaan liittyy selkeästi suurentunut vaikean intubaation riski, joten uniapneapotilaalta arvioidaan ennen leikkausta näkyvyys kurkunpäähän, suun avautuminen, alaleuan eteen työntyminen ja niskan ojennus ja ympärysmitta [85, 86]. Jatkuvaa positiivista hengitystiepainehoitoa (CPAP) käyttävillä kyseistä hoitoa tulee jatkaa leikkaukseen asti ja heti leikkauksen jälkeen, mieluiten sillä laitteella, jonka käyttöön potilas on tottunut. CPAP-hoidon vaikutuksia uniapneapotilaiden leikkausten yhteydessä ei ole tutkittu. Kokemukset ovat kuitenkin osoittaneet, että se vähentää verenpaineiden vaihtelua hengitysjakson aikana, estää valtimoveren happikyllästeisyyden pienenemisiä ja vähentää unen katkonaisuutta. Kaikilla näillä seikoilla voi olla merkitystä sydänkomplikaatioiden vähentämisessä. Anemia ja vuototaipumus Preoperatiivinen anemia lisää postoperatiivista sairastavuutta ja kuolleisuutta erityisesti sydänsairautta potevilla [87 90] A ja vanhuksilla, minkä lisäksi se lisää verensiirtojen tarvetta [87, 88]. Hemoglobiinipitoisuuden seulontatutkimukselle ei ole aihetta vähäisen vuotoriskin toimenpiteissä, jos potilaan yleistila on hyvä eikä hänellä ole anemian oireita. Verensiirtojen välttämiseksi on hyödyllistä määrittää hemoglobiiniarvo kuukautta ennen sellaista kiireetöntä leikkausta, jossa on odotettavissa merkittävää verenvuotoa (suuret ortopediset leikkaukset, tekonivelleikkaukset, suoliston alueen syöpäkirurgia, sydänkirurgia) [91, 92]. Jos hemoglobiiniarvo on alle viitearvo- Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
13 jen (naisilla 120 g/l, miehillä 130 g/l), anemian syy on pyrittävä selvittämään. Pieni hemoglobiinipitoisuus korjataan viitealueelle ennen elektiivistä leikkausta. Raudanpuuteanemiaan käytetään ensisijaisesti peroraalista rautalääkitystä. Tarvittaessa konsultoidaan hematologia tai nefrologia ja anemia hoidetaan laskimoon annosteltavalla raudalla tai erytropoetiinilla [91, 92]. Anemian leikkausta edeltävä korjaus vähentää verensiirtojen tarvetta. Tämä on suotavaa, sillä: * Verensiirrot leikkauksen yhteydessä huonontavat potilaan ennustetta. * Verensiirto aiheuttaa immunologisten toimintojen muutoksia. * Verensiirrot lisäävät leikkauksenjälkeisten tulehdusten määrää [93, 94] ja huonontavat syövän ennustetta [95]. * Verensiirtoihin liittyy hemolyyttisten ja allergisten reaktioiden riski [91]. Anemian korjauksen tarvetta arvioitaessa on huomioitava seuraavat seikat: * Kuinka laajasta toimenpiteestä on kyse, ja millainen vuotoriski siihen liittyy? * Millainen on potilaan yleiskunto? * Kuinka paljon toimenpiteen kiireellisyys sallii aikaa anemian korjaukseen? Terveille nuorille riittää kiireellisissä toimenpiteissä yli 80 g/l:n pitoisuus. Vanhuksille ja sydänsairaille taas yli 100 g/l:n pitoisuus on suotava [96]. Jos anamneesin perusteella herää epäily vuototaipumuksesta, voidaan sen merkittävyyttä ja preoperatiivisten hyytymistekijätutkimusten tarvetta arvioida vuotokyselylomakkeen antaman pisteytyksen avulla. Ks. lisätietoja Suomen Punaisen Ristin Veripalvelun sivuilta Terveysportista Jos potilaalla on jo tiedossa oleva vuototauti (esim. von Willebrandin tauti, hemofilia tai ITP), leikkaukseen valmistaudutaan hematologin ohjeistuksen mukaisesti. Endokrinologiset sairaudet Diabetespotilaan arviointi ja hoito ennen leikkausta Diabeteksen hyvä tasapaino ennen leikkausta heijastuu myös tavallista parempana leikkauksenaikaisena tasapainona. Tasapainon arviointiin suositellaan HbA 1c -määritystä. Ks. lisätietoja sähköisestä tausta-aineistosta. Preoperatiivinen diabeteksen huono hoitotasapaino glykosyloituneen hemoglobiinin määrän pohjalta arvioituna ennustaa merkittäviä sydän- ja infektiokomplikaatioita [97 101] C. HbA 1c :n kriittistä raja-arvoa tai siihen perustuvien hoitotoimenpiteiden vaikuttavuutta ei ole kuitenkaan osoitettu. Kaikille diabeetikoille suositellaan ennen leikkausta myös EKG-, elektrolyytti ja kreatiniini- tai GFR-tutkimuksia. Diabeteslääkityksen preoperatiivisesta arviosta on lisätietoa kohdassa Lääkehoitojen jatkaminen leikkausten yhteydessä. Koska sydänlihasiskemia ei useinkaan aiheuta diabetespotilaille kiputuntemuksia, rasituskoe tulee suorittaa heille herkästi, jos fyysinen suorituskyky on heikentynyt. Ruokavaliohoitoisen diabeteksen vaikutusta leikkausten tuloksiin ei ole tutkittu, mutta luultavasti sitä ei tarvitse huomioida preoperatiivisessa vaiheessa. Tablettihoitoinen ja etenkin insuliinihoitoinen diabetes lisäävät merkitsevästi verenkierto- ja tulehduskomplikaatioita leikkausten yhteydessä [102, 103]. Syvät tulehdukset ja leikkaukseen liittyvä sepsis ovat diabeetikoilla merkittävin leikkaustulosta heikentävä tekijä. Tulehdusherkkyys lisääntyy lineaarisesti, kun veren keskimääräinen glukoosipitoisuus suurenee yli 6 mmol/l [104], ja se saattaa kasvaa eksponentiaalisesti sen jälkeen, kun keskimääräinen pitoisuus suurenee yli 10 mmol/l:n [102, 105]. Suuri osa suurentuneesta tulehdusriskistä voitaneen hallita pyrkimällä leikkauksenaikaiseen normoglykemiaan sekä diabeetikoilla että muilla potilailla. 13
14 KÄYPÄ HOITO -SUOSITUS 14 Pitkään kestäneeseen diabetekseen liittyy lähes poikkeuksetta autonominen neuropatia. Diabeetikoilla esiintyy merkitsevästi tavallista enemmän verenpaineen laskua anestesian induktion yhteydessä [106, 107] ja hemodynaaminen vaste intubaatioon on voimistunut [107]. * Nämä poikkeavuudet eivät kuitenkaan aiheuta pitkäaikaisseuraamuksia ja ovat helposti hoidettavissa. Kilpirauhassairaudet Ikä ja perussairaudet lisäävät kilpirauhasleikkauspotilaiden sydän-, keuhko- ja tulehduskomplikaatioita [108]. Kilpirauhasen vajaatoiminta Kilpirauhasen lievä vajaatoiminta ei estä elektiivisiä leikkausta. Keskivaikeassa ja vaikeassa vajaatoiminnassa (huomattava bradykardia, sydämen vajaatoiminta, tajunnan häiriöt tai effuusiot) elektiivisiä leikkauksia on syytä lykätä, kunnes kilpirauhasen toiminta on korjaantunut [ ]. Oireisessa sepelvaltimotaudissa (epästabiili angina) sepelvaltimoiden ohitusleikkaus voidaan tehdä ennen kilpirauhasen vajaatoiminnan korjaamista, koska preoperatiivinen tyroksiinihoito voi pahentaa sydänlihaksen iskemiaa [112]. Kiireellinen hoito toteutetaan tarvittaessa suonensisäisesti kilpirauhashormonivalmisteilla. Hypertyreoosi Hypertyreoottiset potilaat on suositeltavaa hoitaa eutyreoottisiksi ennen kilpirauhasen poistoleikkausta [113]. Hypertyreoosia sairastava potilas voidaan ilmeisesti leikata turvallisesti pelkän beetasalpaajahoidon aikana, kunhan käytetään riittävän suuria annoksia ja hoitoa jatketaan 5 7 vuorokautta leikkauksen jälkeen, mutta hypertyreoosiin liittyvän katabolian ja lisääntyneen hapenkulutuksen hallinta edellyttää preoperatiivista tyreostaattihoitoa [ ] B, [125]. Leikkausta edeltävää jodihoitoa ei tarvittane kilpirauhasen liikatoiminnan hoitona muuten kuin poikkeustapauksissa [ ] C. Munuaissairaudet Munuaisten vajaatoiminta Munuaisten vajaatoiminta (pienentynyt GFR) lisää leikkauskuolleisuutta suhteessa vajaatoiminnan asteeseen [ ] A. Jos potilaalla on munuaisten vajaatoiminta tai sille altistavia sairauksia tai lääkityksiä, tai hän on yli 70-vuotias, häneltä tulee mitata plasman kreatiniinipitoisuus ja laskea glomerulusten suodatusnopeus (GFR). Munuaisten vajaatoiminnalle altistavia tekijöitä ovat korkea ikä, diabetes, verenpainetauti, ateroskleroosi, lymfooma, munuaissairaudet (tulehdukset, munuaiskivitauti, glomerulonefriitit) ja lääkitykset (esim. ACE:n estäjät, ATR:n salpaajat, litium, kulta, penisillamiini, antibiootit ja tulehduskipulääkkeet). Lieväkin munuaisten vajaatoiminta suurentaa leikkaus- ja komplikaatioriskiä [ ]. Tuloksia arvioitaessa on huomioitava, että plasman kreatiniinipitoisuuden mittaus on epäherkkä, sillä pitoisuus alkaa suureta vasta, kun glomerulussuodoksen määrä on pienentynyt puoleen normaalista [137]. Katso lisätietoja TAULUKOSTA 4. Yleisesti käytetyt GFR:n laskukaavat eli Cockroft Gaultin kaava ja MDRD-kaava ovat saatavilla Terveysportissa Cockroft Gaultin kaava toimii luotettavammin potilailla, joiden GFR on > 60 ml/min/1,73 m 2 [138]. MDRD taas toimii luotettavimmin, kun GRF on < 60 ml/min/1,73 m 2 [139]. MDRD:stä on äskettäin esitetty suurempia arvoja tarkemmin laskeva kaava, Chronic Kidney Disease Epidemiology Collaboration (CKD-EPI) -kaava www. kidney.org. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
15 TAULUKKO 4. Munuaisfunktio jaetaan GFR:n perusteella viiteen luokkaan: Normaali GFR > 90 ml/min/1,73 m 2 Lievästi pienentynyt GFR ml/min/1,73 m 2 Keskivaikea vajaatoiminta Vaikea munuaisten vajaatoiminta Loppuvaiheen munuaissairaus GFR ml/min/1,73 m 2 GFR ml/min/1,73 m 2 GFR < 15 ml/min/1,73 m 2 Maksasairaudet Jos potilas käyttää runsaasti alkoholia, on vaikeasti lihava (BMI yli 35 kg/m 2 ) tai potee metabolista oireyhtymää, kroonista immunologista maksasairautta (esim. primaarinen biliaarinen kirroosi ja sklerosoiva kolangiitti) tai kroonista virushepatiittia tai hänellä epäillään maksan vajaatoimintaa muusta syystä, tulee määrittää seerumin ASAT, ALAT, AFOS, bilirubiini, albumiini tai prealbumiini, aktivoitu partielli tromboplastiiniaika (APTT), tromboplastiiniaika (TT % / INR), perusverenkuva ja trombosyyttien lukumäärä. Jos ASAT- ja ALAT-arvo ovat 3 kertaa suuremmat kuin viitealueen yläraja ja bilirubiinipitoisuus on suurentunut, elektiivistä leikkausta tulee lykätä, kunnes syy on selvitetty [140]. Maksan vajaatoiminta suurentanee leikkausriskiä [ ] B. Perioperatiivisen kuolleisuuden lisääntyminen aiheutuu hyytymistekijöiden ja verihiutaleiden vajauksesta, leikkaus- ja postoperatiivisesta vuodosta, sepsiksestä, maksan toiminnan pettämisestä ja leikkauksen kiihdyttämästä hepatorenaalisesta oireyhtymästä. Maksasairaudessa ei ole yksittäistä maksan toimintaa kuvaava mittaria [146]. Tavanomaiset maksan biokemialliset merkkiaineet korreloivat huonosti maksasairauden asteeseen. Maksan synteesikykyä voidaan selvittää albumiinin tai prealbumiinin pitoisuudella ja TT-%- tai INR-tutkimuksella, erityskykyä bilirubiinipitoisuudella ja metaboliakykyä galaktoosin puoliintumisajalla. Modifioidun Child Pugh-luokitusta [141] ja MELD (Model for end-stage liver disease) -luokitusta [140, 147] voidaan käyttää ennusteen arvioon potilailla, joilla on vaikea maksasairaus [148]. Näiden laskukaavat ovat saatavilla internetissä esot.org. Child-Pugh C luokan ja MELD luokan yli 15 kirrootikkojen kohdalla operatiivisesta hoidosta (ei sisällä maksansiirtoa) kannattanee luopua kokonaan [148]. Neurologiset sairaudet Tutkimuksia neurologisten sairauksien vaikutuksesta leikkauskomplikaatioihin ja leikkauksen jälkeiseen selviytymiseen on tehty vähän [50]. Epilepsia Ennen elektiivistä leikkausta epilepsian hoidon ja lääkityksen tulee olla hyvässä tasapainossa [50]. Jotkin epilepsialääkkeet (karbamatsepiini, okskarbatsepiini) aiheuttavat haittavaikutuksena hyponatremiaa, joten niitä käyttäviltä tulee mitata veren natriumpitoisuus [149]. Myasthenia gravis Hengityksen toiminta (spirometria) ja nielemisvaikeudet tulee selvittää ennen leikkausta. Jos potilaalla on suuri tymooma, tulee selvittää, tukkiiko se ilmateitä tai verisuonirakenteita kaulassa tai rintaontelossa [150]. Parkinsonin tauti Ennen leikkausta on tehtävä thoraxröntgentutkimus ja rekisteröitävä EKG. Potilaan kliinisen tilan perusteella on arvioitava keuhkojen toimintakokeiden ja valtimoverikaasunäytteen tarpeellisuus. Arvioinnissa on huomioitava myös, että Parkinsonin tautiin liittyvän ylähengitysteiden vajaatoiminnan takia potilailla voi esiintyä keuhkoputkien ahtautumisia, keuhkojen ilmattomuutta, keuhkoihin 15
16 KÄYPÄ HOITO -SUOSITUS 16 vetämistä (aspiraatiota) ja hengitystietulehduksia [151]. Veren glukoosipitoisuus tulee mitata ennen leikkausta, sillä Parkinsonin taudin lääkehoitoon (selegiliini) liittyy verenglukoosin säätelyn häiriöitä. Multippeliskleroosi Niille MS-potilaalle, joilla on kyfoskolioosi, tulee tehdä thoraxröntgen- ja spirometriatutkimus, sillä heidän keuhkojensa toiminta voi olla heikentynyt [152, 153]. Neurofibromatoosi Anestesiologia tai korvalääkäriä tai molempia tulee mahdollisten ilmatieongelmien selvittämiseksi konsultoida ennen leikkausta, jos sairauden epäillään vaurioittavan suun ja nielun aluetta [154]. Thoraxröntgentutkimus ja keuhkojen toimintakokeet (spirometria ja diffuusiokapasiteetti) tulee tehdä ennen elektiivistä, yleisanestesiassa tehtävää leikkausta. Jos neurofibromatoosipotilaalla on huomattavasti kohonnut verenpaine, munuaisvaltimoahtauman ja feokromosytooman mahdollisuus tulee sulkea pois tai hoitaa ennen leikkausta [154, 155]. Polion myöhäisoireyhtymä Jos potilaalla on hypoventilaatioon tai uniapneaan viittaavia oireita, häneltä tulee mitata valtimoverikaasut ja hoidosta tulee konsultoida keuhkolääkäriä. Jos epäillään, että potilaan keuhkojen toiminta on heikentynyt, hänelle tulee tehdä spirometria ja keuhkojen röntgenkuvaus [156]. Reumadiagnoosin vaikutus ennusteeseen Reumapotilaan leikkaukseen liittyvät komplikaatiot johtunevat enemmän reuman liitännäissairauksista kuin reumasta itsestään. Reuman aiheuttamat muutokset, kuten jäykkä tai instabiili kaularanka tai vajaasti aukeava suu, saattavat vaikeuttaa anestesiaa, leikkauksen suorittamista ja esimerkiksi ilmatien hallintaa [157]. Leikkausriskin arviointi raskauden aikana Kiireettömiä leikkauksia on syytä välttää raskauden aikana. Kiireetön leikkaus on odottavan äidin kannalta sinänsä turvallinen, mutta se suurentanee hieman raskauden keskeytymisen riskiä [ ] B. Sikiön kannalta on huomattava, ettei millään anestesiassa käytettävällä lääkkeellä ole todettu teratogeenisia vaikutuksia [ ]. * Sikiöaikaisen anestesian vaikutus myöhempään kognitiivisen suorituskykyyn on kiistanalainen, mutta mahdollisten vaikutusten riski on suurin toisen ja kolmannen raskauskolmanneksen aikana. Kiireetön leikkaus kannattaa tehdä vasta synnytyksen jälkeen, jos raskaudenaikaiseen leikkaukseen ei ole erityistä syytä (esim. epäily syövästä, erityisen hankala oireisto tai taudin suuri komplikaatioriski, kuten aneurysman puhkeamisen vaara) [ ]. Jos on leikattava raskauden aikana: * Embryogeneesin jälkeinen aika eli myöhäinen ensimmäinen raskauskolmannes ja toinen raskauskolmannes (raskausviikot 12 28) lienee turvallisin ajankohta raskaudenaikaisille anestesioille ja leikkauksille [ ] B. * Tokolyyttien rutiinimaista käyttöä ei suositella [171]. * Laparoskopiaa voidaan käyttää leikkausmenetelmänä myös viimeisen raskauskolmanneksen aikana ainakin raskausviikolle 34 saakka [172], vaikka pneumoperitoneum voi suurentaa laskimotukosten riskiä [170, ]. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
17 Ikääntymisen vaikutus leikkausta edeltävään arviointiin Korkea ikä ei ole leikkaushoidon este [ ]. Ikääntyminen kuitenkin suurentaa leikkauspotilaiden sydän- ja verenkiertokomplikaatioiden ja aivoverenkiertokomplikaatioiden riskiä [ ] A. Korkea ikä myös lisää leikkauspotilaiden kuolleisuutta [182, ] A. Ikä on lisäksi itsenäinen toimenpiteen jälkeisen sairastavuuden riskitekijä [187], mutta perussairaudet vaikuttavat ikää enemmän leikkauksen jälkeiseen sairastuvuuteen [185]. Sepelvaltimotauti, sydämen vajaatoiminta, munuaisten vajaatoiminta ja aivoverenkiertohäiriöt ovat itsenäisiä sydän- ja verenkiertokomplikaatioiden riskitekijöitä [181, 183]. Päätöksenteossa tulee kunnioittaa potilaan itsemääräämisoikeutta. Tärkeät hoitopäätökset, kuten leikkaukseen ryhtyminen, tulee tehdä yhteisymmärryksessä ensisijassa potilaan itsensä kanssa. Jos potilas ei kykene enää itse ottamaan kantaa omaan hoitoonsa eikä hän ole ilmaissut hoitotahtoaan, tärkeät hoitopäätökset tehdään yhteisymmärryksessä hänen omaisensa tai muun läheisensä kanssa [188]. Vaikka dementoiva sairaus lisää deliriumin ilmaantuvuutta, etukäteen ei voida ennustaa, ketkä potilaat ovat vaarassa saada deliriumin leikkauksen jälkeen [189, 190]. Lihavuuden huomioiminen leikkausta edeltävässä arvioinnissa Lihavuus sinänsä ei suurentane anestesiariskiä, kun BMI on korkeintaan 40 kg/m 2, [191], mutta sen liitännäissairaudet suurentavat [192]. Sairaalloisesta lihavuudesta kärsiville tehdyissä avoimissa laihdutusleikkauksissa potilaiden leikkausta edeltävä paino on todettu yhdeksi itsenäisistä leikkauskuolleisuutta ennustavista tekijöistä [193]. Lihavien potilaiden leikkausta edeltävässä arvioinnissa tulee kiinnittää huomiota liitännäissairauksiin, fyysiseen suorituskykyyn ja intubaatio-olosuhteisiin. Jos liitännäissairauksia ei ole suljettu pois, leikkausta edeltävässä arvioinnissa tulee [192, 194, 195] (ks. lisätietoja Käypä hoito -suosituksesta Lihavuus (aikuiset)) mitata verenpaine, selvittää, kuorsaako potilas (kuorsaus voi olla merkki uniapneasta), auskultoida keuhkot, tutkia perifeeriset sykkeet ja ihon kunto (voivat paljastaa valtimosairauden), määrittää veren glukoosipitoisuus ja verenkuva (polysytemia voi olla merkki hypoventilaatio-oireyhtymästä) ja rekisteröidä EKG. Lihavuus lisää merkitsevästi monien sairauksien ja oireyhtymien vaaraa (mm. tyypin 2 diabetes, kohonnut verenpaine, metabolinen oireyhtymä, sepelvaltimotauti, obstruktiivinen uniapnea, astma), ja se on esimerkiksi tyypin 2 diabeteksen itsenäinen riskitekijä [192, 196]. Koska sairauksien riski riippuu lihavuuden asteesta, erityistä huomiota tulee kiinnittää vaikeasti (BMI yli 35 kg/m 2 ) ja sairaalloisesti (BMI yli 40 kg/m 2 ) lihavien potilaiden arviointiin [192, 197]. Jos leikkausta edeltävässä arvioinnissa ilmenee viitteitä merkittävistä liitännäissairauksista, potilas pitää ohjata asianmukaisiin jatkotutkimuksiin ja hoitoon ennen kiireetöntä leikkausta. Jos potilas on hoidossa ja seurannassa liitännäissairauksien takia, leikkausta edeltävässä arvioinnissa toimitaan kunkin sairauden ohjeistuksen mukaan. Sairaalloisesta lihavien potilaiden (BMI yli 40 kg/m 2 ) arvioinnissa on huomioitava niskan liikkeet ja ympärysmitta, suun avautuminen ja näkyvyys kurkunpäähän, ja alaleuan eteen työntyminen, koska lihavuus vaikeuttaa hengityksen avustamista kasvonaamarilla ja hengitysputken panoa [192]. Potilaita tulee kannustaa laihduttamaan, sillä jo 5 10 %:n laihtuminen vähentää lihavuuden liitännäissairauksien ilmaantuvuutta ja oireita sekä äkkikuolemia [ ]. 17
18 KÄYPÄ HOITO -SUOSITUS 18 Suun ja leukojen alueen arvio ja hoito Leikkausta edeltävässä arviossa on arvioitava potilaan hampaiston ja suun limakalvojen kunto. Arvio on erityisen tärkeä, kun potilaalle on tarkoitus tehdä tekonivel-, verisuoniproteesi-, avosydän-, tekoläppä- tai elinsiirtoleikkaus (ks. lisätietoja Käypä hoito -suosituksesta Hammasperäiset äkilliset infektiot ja mikrobilääkkeet). Suun mikro-organismit saattavat aiheuttaa etätulehduksen, varsinkin jos potilaalla on immuunivastetta heikentävä sairaus tai lääkitys [201, 202]. Elimistön vierasesineet, kuten verisuoniproteesit ja tekonivelet, ovat alttiita hampaistoperäiselle tulehdukselle [ ]. Jos potilaalla epäillään tai hänellä todetaan olevan suun ja leukojen tulehduspesäke, hänet tulee ohjata hammaslääkärin tutkimukseen. Yleisimpiä tulehduslähteitä ovat hampaan juurenpään tulehduksen lisäksi ientulehdus, hampaan kiinnityskudoksen tulehdus ja osittain puhjenneen hampaan tulehdus. Suun ja nielun anatomiset poikkeavuudet, vammat ja sairaudet (tulehdukset, kasvaimet, vaikea lihavuus) voivat merkittävästi vaikeuttaa hengitystien hallintaa, joten suun ja leukojen alueen tila tulee tarkistaa, kun harkitaan leikkaustoimenpidettä, jossa henkitorven intubaatio voi olla tarpeen. Yksinkertaisesti todettavia ja sairauskertomukseen kirjattavia havaintoja ovat * suun huono avautuminen (ylä- ja alahampaiden väli < 2 cm) * jäykkä kaularanka (pään taaksepäin taipumisen huomattava rajoittuminen) * pieni alaleuka. Arvioinnissa on huomioitava, jos potilaalla on runsas parta, sillä se voi peittää pienen alaleuan ja vaikeuttaa hengityksen avustamista naamarin avulla. Asia pitää kirjata myös sairauskertomukseen. Nautintoaineet ja huumeet Alkoholi Alkoholista tulee pidättäytyä ennen elektiivistä leikkausta. Alkoholin liikakäyttö lisännee perioperatiivisia komplikaatioita [ ] B. Riskikäytön raja on naisilla 20 g absoluuttista alkoholia (noin 2 ravintola-annosta) päivässä ja 160 g viikossa ja miehillä 40 g absoluuttista alkoholia (noin 4 ravintola-annosta) päivässä ja 240 g viikossa [218]. Ks. lisätietoja Käypä hoito -suosituksesta Alkoholiongelmaisen hoito. Useimmat alkoholin liikakäytön aiheuttamat muutokset korjaantuvat kokonaan tai osittain 1 2 kuukauden alkoholista pidättäytymisen aikana [219]. Tupakka Tupakoinnin lopettamista vähintään 1 2 kuukautta ennen leikkausta tulee ponnekkaasti suositella [209]. Tehokas leikkausta edeltävä tupakasta vieroitus auttaa pysyvään tupakoimattomuuteen, joten tupakoinnin lopettamista tulee suositella, vaikka leikkaukseen olisi alle 4 8 viikkoa aikaa. Ponnekas sairaalahoidon aikana aloitettu tupakasta vieroitus, joka jatkuu vähintään kuukauden kotiuttamisen jälkeen, on hyvin vaikuttavaa [220]. Ks. lisätietoja Käypä hoito -suosituksesta Tupakkariippuvuus ja tupakasta vieroitus. Tupakoinnin lopettaminen vähintään 4 8 viikkoa ennen leikkausta vähentää postoperatiivisia komplikaatioita [ ] B. * Lyhyemmän tupakoimattomuuden hyödystä ei ole näyttöä. Hengitysteiden immuunipuolustuksen toipumiseen tupakoinnin lopettamisen jälkeen saattaa kulua paljon pidempi aika, ainakin 6 kuukautta [234]. Runsas tupakointi lisää leikkauksenjälkeisiä hengitysongelmia [65, 228, 231, ] A ja heikentää haavan paranemista [225, 226, 231, 232, 236, 240 Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
19 243] A. Tupakoinnin lopettamista tukevina toimenpiteinä voidaan käyttää nikotiinikorvaushoitoa, vieroituslääkkeitä ja toistuvaa henkilökohtaista neuvontaa [220, 221, 226, 232]. Ks. lisätietoja myös Käypä hoito -suosituksesta Tupakkariippuvuus ja tupakasta vieroitus. Huumeet Pitkäaikaisesti opioideja (laittomat huumeet) käyttäneen tulee saada leikkauksen yhteydessä pitkäaikainen opioidiannoksensa [244] ja lisäksi akuutin kivun hoidoksi tarvittava lisälääkitys. Huumeista vieroitetun potilaan leikkauksen yhteydessä pyritään käyttämään sellaisia anestesia- ja kivunhoitomenetelmiä (esim. puudutuksia), jotka eivät altista huumeiden käytön uudelleen aloitukselle. Huumevieroituspotilaan naltreksonihoito tulee tarvittaessa keskeyttää vähintään 24 tuntia ennen leikkausta, jotta opioidiryhmän kipulääkkeillä saavutettaisiin riittävä kivunlievitysteho [245]. Päiväkirurgian erityiskysymyksiä Päiväkirurgiseen toimenpiteeseen tulevien leikkauskelpoisuus arvioidaan samoilla periaatteilla kuin muidenkin potilaiden. Pelkkä korkea ikä ei liene este päiväkirurgiselle hoidolle, jos potilaan mahdolliset perussairaudet ovat hallinnassa [ ] C. Pelkkä lihavuus ei liene este päiväkirurgiselle toimenpiteelle [ ] C. Hyvässä hoitotasapainossa olevat yleissairaudet eivät ole este päiväkirurgialle. Yksittäiset sairaudet (esim. verenpainetauti ja astma) voivat lisätä perioperatiivisia haittatapahtumia myös päiväkirurgiaan soveltuviksi arvioiduilla potilailla [255]. Obstruktiivista unipneaa sairastavien päiväkirurgisesta hoidosta ei ole riittävästi tutkittua tietoa, mutta eri järjestöt (esim. yhdysvaltalainen Society for Ambulatory Anesthesia) ovat antaneet asiantuntijalausuntoihin perustuvia suosituksia [256]. Obstruktiivinen uniapnea ei liene päiväkirurgiassa este leikkauspäivänä kotiutumiselle, jos potilaan hoitotasapaino on hyvä ja hän on sitoutunut CPAP-hoitoon. Luotettava näyttö asiasta kuitenkin puuttuu [ ] D. Leikkauspäivänä kotiutumisen tulisi nykykäsityksen mukaan olla ensisijainen vaihtoehto, jos potilaan hoidon toteuttamista tai hoitotuloksen laatua ei voida parantaa toimenpiteen jälkeisellä osastohoidolla. Kehittyneet anestesiologiset ja leikkaustekniikat mahdollistavat entistä sairaampien potilaiden hoitamisen päiväkirurgisesti. Päiväkirurgiaan valittujen ASA 3 -luokan potilaiden leikkauksenjälkeisten komplikaatioiden riski ei liene suurempi kuin ASA-luokkien 1 ja 2 potilailla [259, 260] B. Kun valitaan potilaita päiväkirurgiseen toimenpiteeseen, tulee huomioida terveydentilan ohella suunnitellun toimenpiteen laajuus, postoperatiivisten komplikaatioiden riski ja niiden hoitomahdollisuudet sairaalasta poistumisen jälkeen. Päiväkirurgiseksi suunnitellun leikkauksen jälkeen sairaalahoitoon jääminen on vähäistä (1 9 %) [246, 255, 261], samoin sairaalaan palaamisen tarve 30 vuorokauden kuluessa leikkauksesta (1 3 %) [255]. Henkeä uhkaavat sairastumiset ja kuolemantapaukset ovat harvinaisia [259, 262] eikä niitä esiinny enempää kuin vastaavilla leikkaamattomilla potilailla [259]. Ei ole tutkimustietoa siitä, vähentääkö vaatimus vastuullisesta seuralaisesta päiväkirurgisen leikkauksen jälkeisiä komplikaatioita tai haittatapahtumia. Asiantuntijat kuitenkin katsovat, että päiväkirurgisesti hoidetulla potilaalla tulisi kotiutuessaan olla seuranaan vastuullinen aikuinen saattaja säännönmukaisesti [263] tai lähes aina [264], jotta hoidon toteutuminen ja avunsaanti tarvittaessa olisivat turvattuja. 19
20 KÄYPÄ HOITO -SUOSITUS 20 Leikkausta edeltävä paastoaminen Paaston pituus eri tilanteissa esitetään TAU- LUKOSSA 5. Anestesiaa edeltävällä paastolla pyritään vähentämään mahan sisällön määrää ja happamuutta ja siten vähentämään mahan sisällön palautumista ruokatorveen ja suuhun ja sen pääsyä keuhkoihin anestesian ja leikkauksen aikana ja niiden jälkeen. Nykykäsityksen mukaan mahanesteen happamuus ja aspiroitu sappineste ovat mahdollisesti tärkeämpiä aspiraation haittatekijöitä kuin keuhkoihin päässeen nesteen määrä. Sekä aikuiset että lapset voivat juoda kirkkaita nesteitä, kunnes puudutukseen tai yleisanestesiaan on aikaa 2 tuntia. Kirkkaiden nesteiden nauttiminen, kunnes leikkaukseen on 2 tuntia, ei lisää leikkauksen aikaisia tai sen jälkeisiä komplikaatioita aikuispotilailla [ ] A ja kaikenikäiset lapsipotilaat, joiden aspiraatioriski ei ole kohonnut, voivat nauttia kirkkaita nesteitä 2 tuntia ennen anestesian aloitusta [ ] A. Tarpeettoman pitkän nestepaaston sijasta potilaiden on suositeltavaa juoda kirkkaita nesteitä ja kirkkaita, rasvattomia täydennysravintovalmisteita aina siihen asti kuin anestesian alkuun on 2 tuntia [ ]. Preoperatiiviset hiilihydraattijuomat lyhentänevät sairaalassaoloaikaa ja vähentänevät insuliiniresistenssin kehittymistä vaativien vatsanalueen leikkausten jälkeen [270] C. Kirkasta nestettä tai kirkasta, rasvatonta täydennysravintovalmistetta 2 tuntia ennen anestesiaa nauttineiden mahanesteen tilavuudessa tai happamuudessa ei ole eroa pitempään (4 8 tuntia) juomatta olleisiin, mutta he ovat tyytyväisempiä vointiinsa ja heidän nälän- ja janontunteensa ovat vähäisemmät. Nautitun nesteen määrällä ei liene merkitystä aspiraatioriskin kannalta [ ] C. Kirkkaiksi nesteiksi luetaan vesi, kirkkaat mehut, tee ja kahvi ilman maitoa, ja preoperatiivisen paaston vaikutuksia vähentämään suunniteltu kirkas, rasvaton hiilihydraattijuoma [ ]. Näyttää siltä, ettei kiinteää ruokaa tulisi nauttia kuuteen tuntiin ennen leikkausta, mutta luotettava tutkimusnäyttö asiasta puuttuu [ ] C. Kiinteän ruoan nauttiminen 2 4 tuntia ennen anestesian aloitusta suurentaa regurgitaation ja aspiraation riskiä lapsipotilailla [ ] B. Rintaruokinta tulee lopettaa 4 tuntia ennen anestesiaa [266, 269]. Preoperatiivisesti annettu lehmänmaito ja äidinmaidon korvike vaatinevat pidempää paastoa kuin muut nesteet [ , 271] B. Paastossa on huomioitava, että vaikka äidinmaito poistuu mahalaukusta merkitsevästi nopeammin kuin lehmänmaito, keuhkoihin päässeen äidinmaidon ja varsinkin äidinmaidonkorvikkeen on epäilty aiheuttavan erityisen vaikean keuhkovaurion [271, 272]. Purukumin ja kaikenlaisten tupakkavalmisteiden käyttö on lopetettava 2 tuntia ennen anestesiaa [268]. Koska suurentuneen aspiraatiovaaran potilaista (esim. hätäleikkaukset, diabeetikot, lihavat ja raskaana olevat) on niukasti tutkimustuloksia, ei voida antaa suositusta siitä, millaista paastoaikaa tarvitaan potilailla, joilla mahan tyhjeneminen on hidastunut. Anestesialääkärin on arvioitava riittävä paastoaika potilaittain niin, että arviossa huomioidaan potilaan perussairaudet, hoidettava tila, leikkauksen kiireellisyys ja nautitun ruoan määrä ja tyyppi. Suurentuneen aspiraatioriskin potilailla ja niillä, joilla suositellut paastoajat eivät toteudu, tulisi käyttää happamuutta vähentäviä tai mahan tyhjenemistä nopeuttavia lääkkeitä tai molempia. Aspiraatiokeuhkokuumeen ehkäisyssä antasidi, H 2 -salpaaja ja protonipumpun estäjä vähentävät mahanesteen määrää ja sen happamuutta sekä yksin että yhdessä metoklopramidin kanssa [266, 267, 273, 274] A. Suomalaisen Lääkäriseuran Duodecimin ja Suomen Anestesiologiyhdistys ry:n asettama työryhmä
Päiväkirurgisen potilaan preoperatiivinen arvio / tutkimukset
Päiväkirurgisen potilaan preoperatiivinen arvio / tutkimukset Antti Haavisto antti.haavisto haavisto@phsotey.fi Päijät-Hämeen keskussairaala Operatiiviset päivp ivät 25.11.2010 Leikkausta edeltävä arviointi
VANHUS JA LEIKKAUSKELPOISUUDEN ARVIOINTI
VANHUS JA LEIKKAUSKELPOISUUDEN ARVIOINTI Käypä hoito : Leikkausriskin arvio tulee aloittaa jo perusterveydenhuollossa Anestesiariskiluokitus (ASA-luokitus) Päivitetyt esimerkit hyväksy.y Amerikan anestesiologiyhdistyksen
Päiväkirurgiseen toimenpiteeseen tulevan sydänsairaan potilaan preoperatiivinen arviointi
Päiväkirurgiseen toimenpiteeseen tulevan sydänsairaan potilaan preoperatiivinen arviointi Tuula Kurki, oyl HUS, Meilahden sairaala 10.11.06 Luennon sisältö Päiväkirurgia ja riskit Sydänpotilaiden vaaratekijät
Mihin elämäntapoihin tulisi kiinnittää huomiota ennen leikkausta?
Mihin elämäntapoihin tulisi kiinnittää huomiota ennen leikkausta? Perustietoa ja suosituksia Porvoon sairaalassa leikattaville Kimmo Halonen Salute 06.02.2015 Elämäntavat ennen leikkausta potilaan elämäntavoilla
Iäkkään potilaan leikkauskelpoisuuden arviointi
Näin tutkin Tuomas Oksanen, Kristiina Mattila ja Markku Hynynen Iäkkään potilaan leikkauskelpoisuuden arviointi Väestön ikääntyessä leikkaushoidon tarve tulee Suomessakin lisääntymään. kelpoisuutta arvioitaessa
Inspiolto Respimat 2,5 mikrog/2,5 mikrog inhalaationeste Yanimo Respimat 2,5 mikrog/2,5 mikrog inhalaationeste
Sivu 1 / 6 Inspiolto Respimat 2,5 mikrog/2,5 mikrog inhalaationeste Yanimo Respimat 2,5 mikrog/2,5 mikrog inhalaationeste RISKIENHALLINTASUUNNITELMAN JULKINEN YHTEENVETO OSA VI.2 Osa VI.2.1 JULKISEN YHTEENVEDON